Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2565

c) az Engedélyes kivizsgálásától független helyszíni hatósági vizsgálat keretében vizsgálja és értékeli. 2.297. A Hatóság az esemény kivizsgálása során kiemelt figyelmet fordít a személyi hibás eseményekre, különös tekintettel azokra, amelyek az üzemeltetés feltételeit és korlátait érintik, valamint szervezeti és vezetési folyamatok hiányosságaira utalnak. 2.298. A Hatóság a helyszíni vizsgálatot megelõzõen levélben tájékoztatja az Engedélyest a helyszíni kivizsgálásról. A helyszíni kivizsgálás során a Hatóság az érintett személyeket, azok vezetõit kikérdezheti, helyszíni szemlét tarthat és az esemény lefolyásának rekonstrukcióját rendelheti el. 2.299. A kivizsgálás során az Engedélyesnek biztosítani kell a megfelelõ feltételeket, körülményeket a hatósági kivizsgálás lefolytatásához. Ennek érdekében az Engedélyesnek az eseménnyel kapcsolatos, általa ismert tényeket a Hatósággal közölnie kell, a bizonyítékokat – amennyiben ésszerûen megoldható és szükséges – át kell adnia a Hatóság részére. 2.300. A helyszíni hatósági vizsgálatot úgy kell végezni, hogy az Engedélyes rendeltetésszerû tevékenységét lehetõleg ne akadályozza. 2.301. A helyszíni kivizsgálásról, az átvett dokumentumokról és egyéb tárgyi bizonyítékról jegyzõkönyvet kell felvenni. 2.302. A kivizsgálás lezárásáról és eredményérõl a Hatóság írásban tájékoztatja az Engedélyest. 2.303. A hatósági kivizsgálás eredménye alapján szükséges intézkedéseket a Hatóság határozatban közli az Engedélyessel. Hatósági intézkedést kell kezdeményeznie a hasonló jellegû, vagy nem teljesen azonos jegyeket mutató, de súlyosabb következményekkel járó események bekövetkezésének megelõzése érdekében. 2.304. Az Engedélyes a Hatósággal közösen kiválasztott eseményekrõl egyeztetett formában, tartalommal és nyelven jelentéseket készít a nemzetközi hatósági információcsere elõsegítése érdekében. A Hatóság a nemzetközi fórumokon kapott információról tájékoztatja az Engedélyest, elõsegítve a külsõ tapasztalatok hasznosítását. 2.3.4. Riasztás és tájékoztatás nukleáris veszélyhelyzetben, természeti és ipari katasztrófa esetén 2.305. Nukleáris veszélyhelyzet kialakulása, természeti vagy ipari katasztrófa bekövetkezése esetén riasztani kell az országos nukleárisbaleset-elhárítási rendszer érintett szerveit. A riasztást telefonon keresztül, a veszélyhelyzeti osztály megállapítása után legkésõbb 30 percen belül kell elvégezni az országos balesetelhárítási tervben szabályozott módon és tartalommal. A riasztást a veszélyhelyzeti osztály megállapítása után legkésõbb 90 percen belül faxüzenetben kell megerõsíteni. A faxüzenetnek a megerõsítésen túl tartalmaznia kell a veszélyhelyzet körülményeirõl rendelkezésre álló információt is. 2.306. Nukleáris veszélyhelyzet kialakulása, természeti vagy ipari katasztrófa bekövetkezése esetén a riasztási feladatok elvégzése után tájékoztatást kell adni az országos nukleárisbaleset-elhárítási rendszer kijelölt intézményei számára az elõzetesen kiépített folyamatos elektronikus adatkapcsolat mûködtetése, továbbá a helyzetismertetõ és technológiai tájékoztató jelentéseknek a veszélyhelyzeti eseményekhez igazodva legalább 1.5-2 óránkénti továbbítása révén, vagy bármely más módon, amely egyenértékûen biztosítja a veszélyhelyzeti állapot független értékeléséhez szükséges információt. 2.4. KÜLSÕ SZAKÉRTÕ VAGY SZAKÉRTÕ SZERVEZET BEVONÁSA A HATÓSÁGI TEVÉKENYSÉGBE 2.307. Ellenõrzést és dokumentáció felülvizsgálatot, illetve azok során tapasztaltak értékelését a Hatóság részére – a Hatóság írásbeli megbízása alapján – külsõ szakértõ, vagy szervezet is végezhet. A szakértõ vagy szakértõ szervezet megállapításairól és értékelésérõl szakvéleményt készít. 2.308. A 2.307. pont szerinti tevékenység végzéséhez teljesülnie kell a következõknek:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes